钦定古今图书集成/明伦汇编/官常典/第730卷 > 温迪罕移室懑
## 钦定古今图书集成/明伦汇编/官常典/第730卷 > 温迪罕移室懑

按《金史》本传：温迪罕移室懑速频屯懑欢，春人，徙上
京忽论失懒。兄术辇，国初有功，授世袭谋克。移室满，
性忠正强毅，善骑射，膂方过人。皇统初，袭其兄谋克，
积战功为洮州刺史。谓人曰：“谋克，兄职也。兄子斡鲁
古，今已长矣。”遂以谋克让还兄子。宗弼闻而嘉之曰：
“能让世袭，可谓难矣。”除贵德州刺史，改移典糺详稳，
迁乌古里部族节度使，改德昌军。正隆四年，大征兵
南伐，秦州猛安定远阿补以所部叛还，移室懑以七
谋克执定远阿补，勒其众付大军。契丹反，败会宁六
猛安于缔母岭，屯于信、韩二州之境。移室懑率数千
人，杀贼万馀于伊改河，以功迁临潢尹。世宗即位，赐
手诏曰：“南征诸路将士及卿子侄安远、斡鲁古、斜普
兄弟，具甲仗悉来推戴，朕勉即大位。卿累世有功，耆
旧之臣，缘边事未宁，临潢剧任，姑仍旧职。闻枢密副
使白彦敬、南京留守纥石烈志宁来讨契丹，今已遣
人往招之，其家皆在南京，恐或遁去，兼起异谋，若至
则已，若不至，卿当以计执而献之。两次遣人招诱招
讨都监老和尚去，人不知彼之所在，久而不还。兼老
和尚不知朕已即位，卿可使人已以朕意。如来降，悉
令复旧，边关之事，可设耳目。”是时，窝斡已反，领兵数
万，来攻临潢诸路。军未至，窝斡势益大。移室懑领城
中军士六百人，还击窝斡，凡数接战，剿杀甚众，所乘
马中流矢而仆，为贼所执。贼使移室懑招城中人曰：
“尔生死在顷刻，能使城中出降官爵如故，不然，杀汝
矣。”《移室懑》怒骂贼曰：“我受国家爵禄，肯从汝叛贼乎！”
贼执之至城下，迫胁之，使招城中，其妻子、官属将士
皆登城临望。《移室懑》厉声曰：“我恨军少，不能灭贼，人
生会有一死耳，汝辈慎勿降贼，一旦开门纳贼，城中
百姓皆被杀掠，毋以我故败国家事，贼无能为也。”贼
怒，杀之，城中人皆为之感激。推官麻珪益缮完城郭，
右监军神土懑、辅国上将军阿思懑乘城固守，贼不
克攻，遂引众东行。